ĠABRAT TA' QWIEL JEW GĦAJDUT FIX-XHUR TAL-BIEDJA ikompli mill-ħarġa ta' Marzu 1990 Korrezzjoni żgħira għax-xahar ta' Frar: Fil-Gandlora (2 ta' Frar), it-Temp ivara (ibatti, iċiedi) Iż-Żunżana tagħmel Żinn u t-temp (ix-xita) imur 'l inn. Marzu - ix-xahar ta' San Ġużepp MEJJU ix-xahar tar-riħ Mejju Aħsad Imqar Kien Plejju Dan ifisser li anke jekk ma jkunux kibru daqs ' il-plejju, iġbor kollox. Mejju Mirjieħ b'Kull Deni Stennieh Mejju Huwa x-xahar tal-Grazzji u tad-Diżgrazzji Il-bdiewa jgħidu li hu x-xahar tar-riħ, imma huwa ż-żmien tat-taqlib ta' l-arja u x'aktarx li f'dan it-taqlib iġib miegħu deni u mard. Il-qawl l-ieħor narah li hu superstizjuz. Mejju Huwa x-Xahar tal-Fjuri u Fih il-Għomma Tibda Turi F'dan ix-xahar żmien tar-rebbiegħa nibdew bil-mod il-mod inħossu s-sħana. ĠUNJU Ix-xahar ta' l-imnarja li hija l-festa tal-biedja Ġunju Ġunjett Ineħħi l-Qmis u d-Dublett F'dan ix-xahar kulħadd jibda jaħseb biex jil- bes ilbies ħafif. Qabel l-Imnarja (29 ta' Ġunju) La Tinsiex il-Ka- bozza Qabel il-Ħġejjeġ (lejlien San Ġwann Battista) La Tbiddilx Ħwejjeġ Għax ġieli f'dan ix-xahar it-temp ikun għadu ma qagħadx għai kollox. Riħ Ta' Siegħa Jnaddaf Qiegħa Dari d-dris kien jibda qabel l-Imnarja. Il-bdiewa kien ikollhom xi żewġ qiegħan biex meta ma kienx jgħaddi r-riħ kienu jidirsu fuq il-qiegħa l- oħra. Meta jgħaddi r-riħ kienu jmorru u jibdew bil-luħ. Meta ġieli f'dan iż-żmien tagħmel ix- xita kienu jgħidulha 'ix-xita tal-qigħan'. Meta ż-Żara Jorqod Sidu Jqum u Jaqbad il-Minġel Meta ż-żara (ix-xgħir u l-qamħ) jorqod il-bidwi jrid imidd għonqu, jaqbad il-minġel u jibda jaħsad. Kienu jkunu bejn tlieta sa sitt ibdiewa jew lavranti. Jgħamlulek minn filgħodu sakemm jitbaskat u wara nofs inhar minn xi l- erbgħa sad-dlam. Jekk ikun dawl ta' qamar idumu sa xi nofs il-lejl. Ix-xahar tad-dris jew tal-Karmnu it-Tin Bejn Sant Anna u San Ġwakkin Jibda Jbexxaq Fommu Il-festa ta' Sant Anna tiġi ċċelebrata fis-26 ta' Lulju. F'dawn il-ġranet nibdew, induqu xi tina bikrija. La Tidrisx fl-Ehtrieq Biex it-Tiben ma Jinħeliex Lulju huwa l-aktar xahar sħun tas-sena u f'dan iż-żmien l-aktar li nisimgħu hija l-kelma 'eht- rieq' li tfisser riħ li jaħraq. Kienu jidirsu meta jkun artab u ma jridx ikun imbaskat. ix-xahar ta' Santa Marija F'Awissu t-Tin Tibda Tmissu F'danix-xahar it-tin iswed jew abjad tibda tmissu u dduqu biex tara jekk sarx. Santa Marija Ddur mad-Dar Għal Santa Marija (15 ta' Awissu) il-bidwi jkun irid iħallas il-qbiela. F'kull dar jew razzett ikoll- hom kamra speċjali jgħidulha d-dar. Din kienet kamra fejn jerfa' l-borża (l-flus) jew xi ħaġa oħra. F'Santa Marija s-Sinjur Jifraħ F'Santa Marija s-sinjur jiftaħ idu għall-flus u għal xi fenek jew serduk. San Bartilmew (24 ta' Awissu) jgħati l-Imfietaħ tax-Xita Hekk kif tgħaddi Santa Marija s-sħana tibda tbatti. L-ajru filli jkun bnazzi u filli jilta' s-sħab u jgħamel ix-xita. Il-bdiewa lil San Bartilmew kienu jassoċjawh max-xita. Awissu x-Xemx Taħarqu u x-Xita Tmissu Bħal ta' qablu, wara Santa Marija mhux l- ewwel darba jew inejn li għamlet xi ħarba xita. Ix-xahar tal-Vitorja jew tal-għasir tal-għeneb F'San Mattew (21 ta' Settembru) Iżra t-Tewm Għal San Mattew huwa l-aħjar żmien biex tiżra t-tewm. F'San Mikiel (29 ta' Settembru) Aqta' r-Rummien Għal San Mikiel huwa l-aħjar żmien biex tiġbor ir-rummien qabel ma' jibda l-maltemp. Għall San Mikiel Lesti l-Gandlier Għal San Mikiel filgħaxija jkun dalam sewwa, għalhekk ixgħel il-gandlier. ix-xahar tar-Rużarju L-Aħjar Zmien Għax-Xita Huwa f'Tar-Rużarju L-aħjar żmien għax-xita jibda tajjeb minn l- ewwel Ħadd ta' Ottubru. F'Santa Tereża (16 ta' Ottubru) Iżra l-Qamħ u Suq bin-Niggieża ' l L-ewwel trid taħdem l-art tajjeb għax kemm taħdem l-art, tieħu. F'dan iż-żmien jibda tajjeb ukoll biex tiżra x-xgħir l-ewwelu l-qamħ warajh. F'San Xmun (28 ta' Ottubru) Iżra fin-Niexef Jew Mibdul Peress li żmien ilu ma kienx hawn l-għodod u inġenji biżżejjed, kienu jaħsbu biex jiżirgħu għan-nofs ta' Ottubru x-xgħir u l-qamħ. Ix-xahar ta' l-Erwieħ jew ta' l-inżieħ tal-weraq Għal San Anard (6 ta' Novembru) Iżra F'Kull Art Jekk tkun għamlet xi ħalba xita u jagħmel temp taż-żriegħ, aħjar tiżra l-qamħ. F'San Martin Jiftħu t-Tin taċ-Ċappa Wara li jkun spiċċa l-frott kollu tas-Sajf u ta' l- aħħar ir-Rummien ikun wasal biex jispiċċa, allura joħorġu t-tin imqadded ii jkunu ħasbu għalih fis-Sajf. Sant Andruja (30 ta' Nevembru) Nofs il-Muna Mitmuma u l-Miżirgħa Miżrugħa il-muna hija dik il-ħażna ta' l-għalfgħal bhejjem. il-bidwi jrid joqgħod attent li sa dan iż-żmien jkun għad baqgħalu nofs il-għalf. Irid ikun lest miż-żriegħ ukoll. Fir-Raba Li Hu Ħamri iżra Kmieni u fil-Bajjad Imwaħħar Jekk ir-raba huwa ħamri iżra kmieni kemm jista' jkun, jekk ir-raba huwa bajjad iżra aktar tard għax l-art iddum tgħattih. DIĊEMBRU ix-xahar ta' San Nikola jew tal-Milied Sa Qabel il-Milied La Bard u Lanqas Ksieħ It-temp sa qabel il-Milied ġieli jkun għadu ma kesaħx. Il-biċċa l-kbira jiksaħ malli joqrob il- Milied. Meta l-Milied Taħt il-Bejt, il-Għid Fuq il-Bejt u Meta l-Milied Fuq il-Bejt, il-Għid Taħt il-Bejt Jekk il-Milied ikun fil-maltemp, il-Għ'd ikun bnazzi. Jekk fil-Milied ikun bnazzi, il-Għid ikun tal-maltemp. Fil-Milied u fil-Għid jista' jkun bnazzi jew maltemp. Santa Barbara (4 ta' Diċembru) La Deni u Lanqas Ħsara Meta jkun maltemp kbir tar-ragħad u tas-sajjetti kienu jitolbu lil Santa Barbara biex tiskansahom mid-deni u mill-ħsara. Nhar San Tumas (21 ta' Diċembru) il-Ġuranata Titwal Pass ta' Ħmar Qammas Il-ġurnata tibda titwal ftit mill-21 ta' Diċembru 'l hemm.